**Poučenie o právach a povinnostiach občana, ktorý si podal žiadosť**

**o zaradenie do evidencie uchádzačov o zamestnanie,**

**ktorá je zároveň aj žiadosťou o dávku v nezamestnanosti**

Podmienky zaradenia do evidencie uchádzačov o zamestnanie, práva a povinnosti uchádzača o zamestnanie (ďalej len: „UoZ“) upravuje zákon č. 5/2004 o službách zamestnanosti a o zmene a doplnení niektorých zákonov (ďalej len „zákon“).

Ministerstvo práce, sociálnych vecí a rodiny, Ústredie práce, sociálnych vecí a rodiny a úrad práce, sociálnych vecí a rodiny (ďalej len „úrad“), na účely vedenia evidencie UoZ, záujemcov o zamestnanie, zamestnávateľov, štátnych príslušníkov tretích krajín, občanov so zdravotným postihnutím a voľných pracovných miest, na účely poskytovania služieb zamestnanosti podľa tohto zákona, na analytické účely a na štatistické účely spracúvajú osobné údaje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov.

Občan si môže podať žiadosť o zaradenie do evidencie uchádzačov o zamestnanie na úrade, v mieste **trvalého pobytu** alebo v mieste **obvyklého pobytu** (obvyklý pobyt je adresa odlišná od trvalého pobytu, je to adresa, kde sa občan zdržiava – nepreukazuje sa žiadnym listinným dokladom, občan ju uvedie v žiadosti o zaradenie do evidencie uchádzačov o zamestnanie).

1. **Ak občan požiadal o zaradenie do evidencie UoZ do desiatich kalendárnych dní** odo dňa:
   1. skončenia zamestnania, zaradí sa odo dňa nasledujúceho po skončení zamestnania,
   2. skončenia prevádzkovania alebo vykonávania samostatnej zárobkovej činnosti, zaradí sa odo dňa nasledujúceho po skončení prevádzkovania alebo vykonávania samostatnej zárobkovej činnosti; u samostatne zárobkovo činnej osoby sa za deň skončenia vykonávania samostatnej zárobkovej činnosti považuje aj deň vstupu obchodnej spoločnosti do likvidácie,
   3. skončenia sústavnej prípravy na povolanie, zaradí sa odo dňa nasledujúceho po skončení sústavnej prípravy na povolanie,
   4. skončenia osobnej celodennej starostlivosti o dieťa, zaradí sa odo dňa nasledujúceho po skončení osobnej celodennej starostlivosti o dieťa,
   5. skončenia osobnej starostlivosti o blízku osobu, ktorá je odkázaná na osobnú celodennú opateru, zaradí sa odo dňa nasledujúceho po skončení osobnej starostlivosti o blízku osobu, ktorá je odkázaná na osobnú celodennú opateru,
   6. skončenia dočasnej pracovnej neschopnosti, zaradí sa odo dňa nasledujúceho po skončení dočasnej pracovnej neschopnosti,
   7. skončenia invalidity, zaradí sa odo dňa nasledujúceho po skončení invalidity,
   8. skončenia výkonu väzby a výkonu trestu odňatia slobody, zaradí sa odo dňa nasledujúceho po skončení výkonu väzby a výkonu trestu odňatia slobody alebo
   9. právoplatnosti rozhodnutia o nepriznaní predčasného starobného dôchodku, zaradí sa odo dňa nasledujúceho po právoplatnosti rozhodnutia o nepriznaní predčasného starobného dôchodku.
2. **Do evidencie UoZ sa nezaradí občan**, ktorý:
   1. plní povinnú školskú dochádzku, a to do konca školského roku, v ktorom dovŕši 16 rokov veku,
   2. sa sústavne pripravuje na povolanie,
   3. je dočasne práceneschopný,
   4. má nárok na materské,
   5. má priznaný starobný dôchodok alebo občan, ktorý má priznaný invalidný dôchodok a dovŕšil vek potrebný na nárok na starobný dôchodok podľa Zákona o sociálnom poistení,
   6. bol počas troch rokov opakovane vyradený z evidencie UoZ z dôvodu nástupu do vhodného zamestnania sprostredkovaného úradom a toto zamestnanie sa opakovane skončilo do jedného mesiaca od jeho vzniku, a to počas šiestich mesiacov od skončenia zamestnania; to sa nevzťahuje na skončenie zamestnania občanom z dôvodu, pre ktorý môže zamestnanec okamžite skončiť pracovný pomer,
   7. bol vyradený z evidencie UoZ na vlastnú žiadosť a to počas obdobia 3 mesiacov odo dňa vyradenia z evidencie UoZ alebo bol vyradený z evidencie UoZ z dôvodu vykonávania nelegálnej práce alebo nespolupráce s úradom alebo mu bolo v cudzine udelené povolenie na zamestnanie a to počas obdobia 6 mesiacov odo dňa vyradenia z evidencie,
   8. nesplnil povinnosť prevádzkovať samostatnú zárobkovú činnosť, na ktorú mu bol poskytnutý príspevok na samostatnú zárobkovú činnosť alebo príspevok občanovi so zdravotným postihnutím na samostatnú zárobkovú činnosť alebo príspevok v rámci projektu alebo programu,
   9. nespĺňa podmienky podľa zákona uvedené v bode 3 a 4 tohto poučenia,
   10. nepredloží doklady rozhodné pre zaradenie do evidencie UoZ v lehote do ôsmich kalendárnych dní odo dňa podania žiadosti o zaradenie do evidencie UoZ.
3. **UoZ na účely tohto zákona** je občan, ktorý môže pracovať, chce pracovať, hľadá si zamestnanie a je vedený v evidencii UoZ úradu a ktorý:
4. nie je zamestnanec,
5. nie je v pracovnoprávnom vzťahu na základe dohody o práci vykonávanej mimo pracovného pomeru\* alebo nevykonáva zárobkovú činnosť na základe právneho vzťahu podľa napr. Občianskeho zákonníka, Obchodného zákonníka, ak tento zákon neustanovuje inak,
6. neprevádzkuje alebo nevykonáva samostatnú zárobkovú činnosť,
7. nevykonáva zárobkovú činnosť v členskom štáte Európskej únie alebo v cudzine.
8. **UoZ môže**:
9. \*byť v pracovnoprávnom vzťahu na základe dohody o práci vykonávanej mimo pracovného pomeru, ak trvanie tohto pracovnoprávneho vzťahu nepresiahne v úhrne 40 dní v kalendárnom roku a ak mesačná odmena nepresiahne v úhrne sumu životného minima pre jednu plnoletú fyzickú osobu podľa zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov platnú k prvému dňu kalendárneho mesiaca, za ktorý sa preukazuje výška odmeny, u zamestnávateľa,

* u ktorého bezprostredne pred zaradením do evidencie UoZ nebol v pracovnom pomere alebo v obdobnom pracovnom vzťahu
* ktorý ho v predchádzajúcich šiestich mesiacoch pred uzatvorením tohto pracovnoprávneho vzťahu neodmietol prijať do zamestnania sprostredkovaného úradom

**UoZ je povinný, najneskôr deň pred začatím plynutia doby, na ktorú sa táto dohoda uzatvorila, predložiť úradu kópiu dohody o práci vykonávanej mimo pracovného pomeru.**

**POZOR: UoZ nesmie byť súčasne vo viacerých takýchto pracovnoprávnych vzťahoch.**

1. vykonávať osobnú asistenciu podľa zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov, ak mesačná odmena nepresiahne v úhrne sumu životného minima pre jednu plnoletú fyzickú platnú k prvému dňu kalendárneho mesiaca, za ktorý sa preukazuje výška odmeny,
2. poskytovať údaje pre štatistiku rodinných účtov, ktorú vykonáva Štatistický úrad Slovenskej republiky na základe dohody o práci vykonávanej mimo pracovného pomeru,
3. vykonávať dobrovoľnú vojenskú prípravu podľa zákona č. 378/2015 Z. z. o dobrovoľnej vojenskej príprave a o zmene a doplnení niektorých zákonov,
4. byť zaradený do aktívnych záloh, vykonávať pravidelné cvičenie alebo plniť úlohy ozbrojených síl Slovenskej republiky počas zaradenia do aktívnych záloh podľa zákona č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov,
5. vykonávať funkciu člena volebnej komisie a zapisovateľa volebnej komisie a vykonávať činnosť asistenta sčítania pri sčítaní obyvateľov, domov a bytov,
6. vykonávať pracovnú povinnosť podľa zákona č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov v znení neskorších predpisov,
7. vykonávať hygienické a protiepidemické opatrenia na zabezpečenie zdravotnej starostlivosti pre obyvateľstvo počas mimoriadnej situácie, núdzového stavu alebo výnimočného stavu,
8. vykonávať funkciu poslanca obecného zastupiteľstva, funkciu poslanca zastupiteľstva samosprávneho kraja, funkciu člena komisie obecného zastupiteľstva alebo funkciu člena komisie zastupiteľstva samosprávneho kraja, ak mesačná odmena nepresiahne v úhrne sumu životného minima pre jednu plnoletú fyzickú osobu podľa zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov.
9. **UoZ je povinný aktívne si hľadať zamestnanie a aktívne hľadanie zamestnania osobne alebo elektronicky podľa určenia úradu preukazovať úradu v termíne určenom úradom,** napr. formou **žiadosti** o prijatie do pracovného pomeru alebo do obdobného pracovného vzťahu predloženej alebo zaslanej zamestnávateľovi, **dokladu** o preukázaní osobného hľadania zamestnania u zamestnávateľa (tlačivo úradu), **potvrdenia** príslušného orgánu o prevzatí žiadosti o vydanie oprávnenia na prevádzkovanie alebo vykonávanie samostatnej zárobkovej činnosti s uvedením dátumu jej prevzatia, preukázateľného začatia konania vo veci vykonávania osobnej asistencie, pracovnej asistencie, **žiadosti** o sprostredkovanie zamestnania predloženej alebo zaslanej právnickej osobe alebo fyzickej osobe, ktorá vykonáva sprostredkovanie zamestnania za úhradu, **žiadosti** o prijatie do zamestnania predloženej alebo zaslanej agentúre dočasného zamestnávania s uvedeným dátum prevzatia a podpisom osoby oprávnenej na prevzatie žiadosti alebo ak je doložená poštovým podacím lístkom o jej zaslaní, alebo ak je doložená preukázaním jej odoslania elektronickou poštou...).
10. UoZ je povinný na účel ponuky **vhodného zamestnania** (zamestnanie, ktoré zohľadňuje zdravotný stav občana, prihliada na niektorú z jeho kvalifikácií, odborné zručnosti alebo druh doteraz vykonávanej práce a v ktorom týždenný pracovný čas nie je kratší ako polovica z ustanoveného týždenného pracovného času) alebo ponuky niektorého z aktívnych opatrení na trhu práce byť k dispozícii úradu do troch pracovných dní odo dňa vyzvania úradom, pričom formu vyzvania si UoZ dohodne s úradom.

Vyjadrenie zamestnávateľa o prijatí alebo neprijatí UoZ do ponúknutého vhodného zamestnania je UoZ povinný doručiť úradu v termíne určenom úradom.

1. Počas zaradenia do medzinárodných projektov a programov realizovaných mimo územia Slovenskej republiky UoZ nevzniká povinnosť aktívneho hľadania zamestnania a jeho osobného preukazovania, ako aj povinnosť byť k dispozícii úradu do troch pracovných dní od vyzvania úradom. UoZ je povinný do troch pracovných dní po návrate na územie Slovenskej republiky osobne sa dostaviť na úrad.
2. U UoZ, ktorý sa zúčastňuje na vzdelávaní a príprave pre trh práce dlhšie ako dva mesiace, sa vyžaduje plnenie povinnosti aktívneho hľadania zamestnania a jeho osobného preukazovania len počas posledných dvoch mesiacov pred skončením vzdelávania a prípravy pre trh práce.
3. UoZ, ktorý predloží **odpis elektronickej PN** (ďalej len „ePN“), úrad neurčí povinnosť aktívneho hľadania zamestnania a jeho osobného preukazovania, ako aj povinnosť byť k dispozícii úradu do troch pracovných dní od vyzvania úradom. **Odpis ePN vystaví lekár na požiadanie UoZ.**
4. UoZ, ktorá predloží doklad o predpokladanom termíne pôrodu, úrad neurčí povinnosť aktívneho hľadania zamestnania a jeho osobného preukazovania, ako aj povinnosť byť k dispozícii úradu do troch pracovných dní od vyzvania úradom v období od začiatku šiesteho týždňa pred očakávaným dňom pôrodu a počas šiestich týždňov po pôrode.
5. UoZ, ktorý zmenou trvalého pobytu zmenil aj miestne príslušný úrad, nahlási túto zmenu úradu, ktorého územnom obvode má trvalý pobyt, do troch pracovných dní odo dňa zmeny trvalého pobytu alebo odo dňa začatia poskytovania sociálnych služieb v zariadení sociálnych služieb.
6. Do ôsmich kalendárnych dní je UoZ povinný písomne oznámiť úradu každú zmenu skutočností rozhodných pre vedenie v evidencii UoZ.
7. UoZ, ktorý je poberateľom dávky v nezamestnanosti a ktorý chce odísť do členského štátu Európskej únie s cieľom hľadať si zamestnanie a zachovať si nárok na dávku v nezamestnanosti, je povinný oznámiť úradu dátum svojho odchodu do členského štátu Európskej únie. Od tohto dátumu nie je povinný plniť povinnosti voči úradu (aktívne hľadanie zamestnania, jeho osobné preukazovanie, byť k dispozícii úradu do troch pracovných dní).

V prípade nezaradenia do evidencie služieb zamestnanosti v členskom štáte Európskej únie, je UoZ povinný opätovne najneskôr do 15 pracovných dní odo dňa odchodu začať plniť povinnosti voči úradu.

V prípade zaradenia do evidencie služieb zamestnanosti v členskom štáte Európskej únie je povinný opätovne začať plniť povinnosti voči úradu najneskôr do 15 pracovných dní odo dňa, od ktorého prestal byť k dispozícii príslušnému úradu členského štátu Európskej únie, ale najneskôr pred uplynutím šiestich mesiacov odo dňa jeho odchodu do členského štátu Európskej únie.

1. **Dôvody, pre ktoré dochádza k ukončeniu evidencie UoZ** na príslušnom úrade **vyradením:**
   1. vznik pracovného pomeru alebo obdobného pracovného vzťahu,
   2. vznik oprávnenia prevádzkovať alebo vykonávať samostatnú zárobkovú činnosť,
   3. skončenie pozastavenia prevádzkovania alebo pozastavenia vykonávania samostatnej zárobkovej činnosti,
   4. nástup na sústavnú prípravu na povolanie,
   5. nástup na výkon trestu odňatia slobody,
   6. vzatie do výkonu väzby,
   7. priznanie starobného dôchodku alebo dovŕšenie veku potrebného na nárok na starobný dôchodok u poberateľa invalidného dôchodku
   8. narodenie dieťaťa, ak dieťa žije,
   9. úmrtie,
   10. odchod do členského štátu Európskej únie na obdobie dlhšie ako 15 kalendárnych dní s výnimkou odchodu do členského štátu Európskej únie UoZ, ktorý je poberateľom dávky v nezamestnanosti a ktorý chce odísť do členského štátu Európskej únie s cieľom hľadať si zamestnanie a zachovať si nárok na dávku v nezamestnanosti alebo liečenia v členskom štáte Európskej únie.
   11. odchod do cudziny na obdobie dlhšie ako 15 kalendárnych dní s výnimkou liečenia v cudzine,
   12. začatie vykonávania zárobkovej činnosti:

* v členskom štáte Európskej únie alebo
* v cudzine,
  1. požiadanie o vyradenie z evidencie UoZ z dôvodu:
* starostlivosti o dieťa do desiatich rokov veku,
* preukázanej osobnej starostlivosti o blízku osobu podľa § 116 Občianskeho zákonníka, ktorá je odkázaná na osobnú celodennú opateru,
  1. požiadanie o vyradenie z evidencie UoZ,

**POZOR: opakovane môže UoZ podať novú žiadosť o zaradenie do evidencie UoZ až po uplynutí 3 mesiacov odo dňa vyradenia z evidencie UoZ.**

* 1. vznik pracovnoprávneho vzťahu na základe dohody o práci vykonávanej mimo pracovného pomeru alebo začatie vykonávania zárobkovej činnosti na základe právneho vzťahu okrem pracovnoprávneho vzťahu na základe dohody o práci vykonávanej mimo pracovného pomeru alebo právneho vzťahu uvedeného v bode 4 a),
  2. nadobudnutie právoplatnosti rozsudku o neplatnosti skončenia pracovného pomeru alebo nadobudnutia právoplatnosti rozsudku o zrušení rozhodnutia orgánu štátnej správy o skončení štátnozamestnaneckého pomeru alebo služobného pomeru,

1. zaradenie do evidencie UoZ, ak
2. pri podaní žiadosti o zaradenie do evidencie UoZ, UoZ uviedol údaje, ktoré boli následne preukázané ako nepravdivé a ktoré viedli k jeho zaradeniu do evidencie UoZ,
3. boli zistené nové skutočnosti, ktoré by mali vplyv na posúdenie žiadosti o zaradenie do evidencie UoZ a na zaradenie do evidencie UoZ,
4. nespĺňanie podmienky vedenia v evidencii UoZ uvedené v bode 4 a), b) a i),
5. zánik dlhodobého pobytu, ak ide o štátneho príslušníka tretej krajiny; to neplatí, ak UoZ k tomuto dňu spĺňa podmienky na zaradenie do evidencie UoZ,
6. zistenie neschopnosti plniť povinnosti, aktívneho hľadania zamestnania, jeho osobného preukazovania úradu, byť k dispozícii úradu do troch pracovných dní od vyzvania úradom, na základe posudku vypracovaného posudkovým lekárom alebo odborným konzíliom posudkových lekárov,
7. zánik azylu alebo zánik doplnkovej ochrany; to neplatí, ak UoZ ku dňu zániku azylu alebo zániku doplnkovej ochrany spĺňa podmienky na zaradenie do evidencie UoZ,
8. štátny príslušník tretej krajiny prestal byť rodinným príslušníkom občana Európskej únie alebo rodinným príslušníkom občana Slovenskej republiky; to neplatí, ak UoZ k tomuto dňu spĺňa podmienky na zaradenie do evidencie UoZ,
9. zániku modrej karty; to neplatí, ak UoZ k tomuto dňu spĺňa podmienky na zaradenie do evidencie UoZ,
10. vykonávanie nelegálnej práce,
11. nespolupráca s úradom alebo
12. v cudzine udelené povolenie na zamestnanie.

**POZOR: po vyradení z evidencie UoZ z dôvodov uvedených v bodoch y) až aa), môže UoZ opakovane podať novú žiadosť o zaradenie do evidencie UoZ až po uplynutí 6 mesiacov odo dňa vyradenia z evidencie UoZ.**

1. **Za nespoluprácu UoZ s úradom sa považuje**:
2. odmietnutie ponuky vhodného zamestnania sprostredkovaného úradom bez vážnych dôvodov alebo odmietnutie nástupu do vhodného zamestnania sprostredkovaného úradom bez vážnych dôvodov,
3. odmietnutie ponuky na účasť alebo odmietnutie účasti na aktívnych opatreniach na trhu práce UoZ bez vážnych dôvodov okrem odmietnutia ponuky na účasť alebo odmietnutia účasti na aktivačnej činnosti formou menších služieb pre samosprávny kraj,
4. predčasné skončenie účasti na aktívnych opatreniach na trhu práce UoZ pred dohodnutým termínom bez vážnych dôvodov, neplnenie podmienok účasti UoZ na aktívnych opatreniach na trhu práce písomne dohodnutých medzi úradom a UoZ bez vážnych dôvodov alebo neplnenie opatrení určených v individuálnom akčnom bez vážnych dôvodov,
5. nepreukázanie splnenia povinnosti aktívneho hľadania zamestnania a jeho osobného alebo elektronického preukazovania úradu v termíne určenom úradom bez vážnych dôvodov,
6. nedostavenie sa na úrad alebo miesto určené úradom na účely osobného preukazovania aktívneho hľadania zamestnania alebo za účelom  ponuky vhodného zamestnania alebo ponuky niektorého z aktívnych opatrení na trhu bez vážnych dôvodov do troch pracovných dní odo dňa vyzvania úradom,
7. nepredloženie dokladov preukazujúcich vážne dôvody uvedené v bode 16 tohto poučenia a dokladov pre lekársku posudkovú činnosť v termíne určenom úradom a ústredím, ak nedodržanie termínu spôsobil UoZ,
8. nedodržanie liečebného režimu UoZ počas jeho dočasnej pracovnej neschopnosti,
9. nedodržanie povinnosti (bez vážnych dôvodov):

* do ôsmich kalendárnych dní písomne oznámiť úradu každú zmenu skutočností rozhodných pre vedenie v evidencii uchádzačov o zamestnanie,
* predložiť úradu kópiu dohody o práci vykonávanej mimo pracovného pomeru najneskôr deň pred začatím plynutia doby, na ktorú sa táto dohoda uzatvorila,
* v prípade zaradenia do medzinárodných projektov a programov mimo územia Slovenskej republiky osobne sa do troch pracovných dní po návrate na územie Slovenskej republiky dostaviť na úrad,
* najneskôr do 15 pracovných dní odo dňa odchodu do členského štátu Európskej únie s cieľom hľadať si zamestnanie pri zachovaní nároku na dávku v nezamestnanosti opätovne začať plniť povinnosti voči úradu, ak ho úrad v členskom štáte Európskej únie nezaradil do svojej evidencie služieb zamestnanosti,
* najneskôr do 15 pracovných dní odo dňa, od ktorého prestal byť UoZ k dispozícii príslušnému úradu členského štátu Európskej únie (úrad ho zaradil do svojej evidencie), ale najneskôr pred uplynutím šiestich mesiacov odo dňa odchodu do členského štátu Európskej únie s cieľom hľadať si zamestnanie a zachovať si nárok na dávku v nezamestnanosti opätovne začať plniť povinnosti voči úradu,

1. nepredloženie kópie dohody o práci vykonávanej mimo pracovného pomeru pri podaní žiadosti o zaradenie do evidencie UoZ, ak ju mal uzatvorenú.
2. **Za vážny dôvod** uvádzaný v bode 15. **sa považuje**:
3. ak miesto výkonu zamestnania a povaha zamestnania manžela alebo ak miesto výkonu zamestnania a povaha zamestnania neumožňujú zabezpečiť sprevádzanie dieťaťa do desiatich rokov veku do predškolského zariadenia alebo do školy,
4. zdravotný stav UoZ posúdený posudkovým lekárom,
5. dočasná pracovná neschopnosť UoZ, ktorej **začiatok** a skončenie sa úradu preukazuje **odpisom ePN** **do troch pracovných dní odo dňa jeho vystavenia** a **pracovným dňom nasledujúcim po skončení** dočasnej pracovnej neschopnosti; skončenie dočasnej pracovnej neschopnosti preukazuje UoZ **odpisom ePN osobne**,
6. zdravotný stav blízkych osôb, ktorý si na základe písomného vyjadrenia ošetrujúceho lekára alebo rozhodnutia zdravotníckeho zariadenia vyžaduje osobnú starostlivosť, ošetrovanie alebo sprevádzanie; písomné vyjadrenie ošetrujúceho lekára alebo rozhodnutie zdravotníckeho zariadenia o začatí osobnej starostlivosti alebo ošetrovania predkladá UoZ do troch pracovných dní odo dňa vystavenia písomného vyjadrenia ošetrujúceho lekára alebo rozhodnutia zdravotníckeho zariadenia, písomné vyjadrenie ošetrujúceho lekára alebo rozhodnutie zdravotníckeho zariadenia o skončení osobnej starostlivosti alebo ošetrovania predkladá UoZ nasledujúci pracovný deň po skončení osobnej starostlivosti alebo ošetrovania a doklad o sprevádzaní predkladá UoZ nasledujúci pracovný deň po skončení sprevádzania,
7. výkon dobrovoľnej vojenskej prípravy podľa osobitného predpisu, vykonávanie pravidelného cvičenia alebo plnenie úloh ozbrojených síl Slovenskej republiky počas zaradenia do aktívnych záloh podľa osobitného predpisu, ktorých začatie a skončenie sa úradu preukazuje najneskôr jeden pracovný deň pred ich začatím a tri pracovné dni po ich skončení,
8. iné dôvody, ktorých vážnosť posudzuje úrad.